pythainlp/thai-financial-dataset huggingface dataset:
โครงสร้างเงินทุน

1.  หลักทรัพย์ของบริษัท

  บริษัทฯ มีทุนจดทะเบียนจำนวน 200 ล้านบาท ซึ่งออกและชำระเต็มมูลค่าแล้ว 200 ล้านบาท
  มูลค่าที่ตราไว้หุ้นละ 1 บาท แบ่งเป็นหุ้นสามัญ 200 ล้านหุ้น

2.  โครงสร้างผู้ถือหุ้น

+--------------------------------+--------------+---------------------+
| รายชื่อผู้ถือหุ้น                     | ณ วันที่ 31     |                     |
|                                | ธันวาคม 2552  |                     |
+--------------------------------+--------------+---------------------+
|                                | จำนวนหุ้น      | ร้อยละของทุนชำระแล้ว   |
+--------------------------------+--------------+---------------------+
| 1.  นายสมชาย คุลีเมฆิน*           | 46, 499,900  | 23.25               |
+--------------------------------+--------------+---------------------+
| 2.  นายเอกชัย ศิริจันทนันท์**        | 28,420,730   | 14.21               |
+--------------------------------+--------------+---------------------+
| 3.  นายสำรวย ทิชาชล             | 27,125,000   | 13.56               |
+--------------------------------+--------------+---------------------+
| 4.  นายปิยะ จริยเศรษฐพงศ์         | 26,125,000   | 13.06               |
+--------------------------------+--------------+---------------------+
| 5.  นายศิริ ฐิรวัฒนวงศ์             | 15,426,000   | 7.71                |
+--------------------------------+--------------+---------------------+
| 6.  นายสมเกียรติ เทิดทูลทวีเดช      | 7,565,800    | 3.78                |
+--------------------------------+--------------+---------------------+
| 7.  เด็กหญิงธารเพชร จินวัฒนาภรณ์    | 3,660,000    | 1.83                |
+--------------------------------+--------------+---------------------+
| 8.  นางสาวอิสราภรณ์ อุดมพรมงคล    | 2,700,000    | 1.35                |
+--------------------------------+--------------+---------------------+
| 9.  นายชลิต ลิมปนะเวช            | 2,333,000    | 1.17                |
+--------------------------------+--------------+---------------------+
| 10. นายมณฑล เครือสุวรรณ          | 2,150,000    | 1.08                |
+--------------------------------+--------------+---------------------+
| 11. อื่นๆ                        | 37,994,570   | 19.00               |
+--------------------------------+--------------+---------------------+
| รวม                            | 200,000,000  | 100.00              |
+--------------------------------+--------------+---------------------+

หมายเหตุ: รวมผู้ที่เกี่ยวข้องตามมาตรา 258 แห่งพระราชบัญญัติหลักทรัพย์ และตลาดหลักทรัพย์ คือ

  * นางบุญศรี คุลีเมฆิน ภรรยา ถือหุ้นจำนวน 100 หุ้น

  ** นางนิศาพร ศิริจันทนันท์ ภรรยา ถือหุ้นจำนวน 1,295,730 หุ้น

1.  นโยบายการจ่ายเงินปันผล

  บริษัทฯ มีนโยบายจ่ายเงินปันผลในอัตราไม่ต่ำกว่าร้อยละ 40 ของกำไรสุทธิหลังหักภาษี
  สำรองตามกฎหมาย และสำรองอื่น ๆ (ถ้ามี) ทั้งนี้ เว้นแต่บริษัทฯ
  จะมีความจำเป็นต้องรักษากระแสเงินสดไว้เพื่อใช้ในกิจการของบริษัทฯ
10. การควบคุมภายใน

ที่ประชุมคณะกรรมการบริษัทครั้งที่ 1/2553 เมื่อวันที่ 24 กุมภาพันธ์ 2553
คณะกรรมการบริษัทที่มีกรรมการตรวจสอบและกรรมการอิสระทุกท่านเข้าร่วมประชุม
ได้ประเมินระบบการควบคุมภายในของบริษัทฯ รวมถึงการสอบถามข้อมูลจากฝ่ายบริหาร
และได้ให้ความเห็นว่า บริษัทฯ มีระบบการควบคุมภายในที่เพียงพอในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
รวมถึงในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวอย่างเพียงพอแล้ว
แบบประเมินความเพียงพอของระบบการควบคุมภายในสามารถดูได้จากเอกสารแนบ 3

สำหรับกรณีที่ทางบริษัท สำนักงาน เอินส์ท แอนด์ ยัง จำกัด
ได้มีข้อเสนอแนะในเรื่องระบบการควบคุมภายใน ในเรื่องที่เกี่ยวข้องกับระบบสินค้าคงเหลือ
ซึ่งมิได้จัดทำรายงานวิเคราะห์อายุสินค้าคงเหลือ ซึ่งในเรื่องดังกล่าว
บริษัทได้ดำเนินการจัดทำรายงานการแสดงสินค้าที่ไม่มีการเคลื่อนไหวนานเกิน 1 ปี เพื่อติดตาม
และดำเนินการกับสินค้ารายการดังกล่าว โดยนำเข้าพิจารณาในการประชุมกรรมการบริหารทุกเดือน
นอกจากนี้คณะกรรมการยังมีความเห็นเพิ่มเติมให้เริ่มวางแผนการปรับปรุงระบบซอฟท์แวร์เพื่อรองรับระบบการทำงานดังกล่าวด้วย
4. การวิจัยและพัฒนา

“ประกาศของคณะกรรมการกำกับตลาดทุนที่ ทจ.11/2552 เรื่องหลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงิน
และผลการดำเนินงานของบริษัทที่ออกหลักทรัพย์ได้ยกเลิกหัวข้อนี้”
ส่วนที่ 2

บริษัทที่ออกหลักทรัพย์

+---------------+---+----------------------------------------------------+
| ชื่อบริษัท        | : | บริษัท ไทยน๊อคซ์ สเตนเลส จำกัด (มหาชน)                  |
|               |   |                                                    |
|               |   | Thainox Stainless Public Company Limited           |
+---------------+---+----------------------------------------------------+
| ชื่อย่อ          | : | ทีเอ็นเอ็กซ์                                           |
|               |   |                                                    |
|               |   | TNX                                                |
+---------------+---+----------------------------------------------------+
| ประเภทธุรกิจ    | : | ประกอบธุรกิจหลักในการผลิตและจำหน่ายเหล็กกล้าไร้สนิมรีดเย็น    |
+---------------+---+----------------------------------------------------+
| ที่ตั้งสำนักงานใหญ่ | : | ชั้น 31 ยูนิต 3010-3 อาคารซีอาร์ซีทาวเวอร์ 87/2 ออลซีซั่นส์    |
|               |   | เพลส ถนนวิทยุ                                        |
|               |   | แขวงลุมพินี เขตปทุมวัน กรุงเทพฯ 10330                    |
|               |   |                                                    |
|               |   | โทรศัพท์ (02) 250-7621-31 โทรสาร (02) 250-7633       |
+---------------+---+----------------------------------------------------+
| ที่ตั้งโรงงาน     | : | 324 หมู่ 8 ถนนทางหลวงหมายเลข 3191 ตำบลมาบข่า          |
|               |   | กิ่งอำเภอนิคมพัฒนา                                     |
|               |   | จังหวัดระยอง 21180                                   |
|               |   |                                                    |
|               |   | โทรศัพท์ (038) 636 125-32 โทรสาร (038) 636 099       |
+---------------+---+----------------------------------------------------+
| เลขทะเบียนบริษัท | : | 0107574700411                                      |
+---------------+---+----------------------------------------------------+
| Website       | : | www.thainox.com                                    |
+---------------+---+----------------------------------------------------+
ข้อมูลสรุป (EXECUTIVE SUMMARY)

บริษัท ไทยน๊อคซ์ สเตนเลส จำกัด (มหาชน) บริษัทฯ ก่อตั้งขึ้นในปี 2534 (เดิมคือ บริษัท
ไทยน๊อคซ์ สตีล จำกัด) ในฐานะบริษัท ร่วมทุนระหว่าง (1) กลุ่มมหากิจศิริ (2)
กลุ่มผู้ผลิตเหล็กกล้าไร้สนิมจากประเทศญี่ปุ่น (3) กลุ่มอิลวา เอสพีเอ และ (4) กลุ่มอาร์ซีลอร์
(Arcelor) (เดิมเป็นกลุ่ม USINOR และ Ugine) ในปี 2547 บริษัทฯ
ได้มีการเปลี่ยนโครงสร้างผู้ถือหุ้น โดยกลุ่มอาร์ซีลอร์ ได้ขายหุ้นทั้งหมดที่ถือในบริษัทฯ
(ประมาณร้อยละ 96.1 ของทุนชำระแล้วทั้งหมดในบริษัทฯ ) ให้กับกลุ่มมหากิจศิริ
ภายหลังจากปรับโครงสร้างผู้ถือหุ้นดังกล่าว ส่งผลให้สัดส่วนการถือหุ้นของกลุ่มมหากิจศิริ
เพิ่มขึ้นเป็นร้อยละ 96.1 ของทุนชำระแล้วทั้งหมดในบริษัทฯ ซึ่งต่อมาเมื่อวันที่ 26 เมษายน 2547
บริษัทฯ ได้จดทะเบียนแปรสภาพเป็นบริษัทมหาชนจำกัด โดยมีทุนจดทะเบียนจำนวน 8,000 ล้านบาท
และมีทุนชำระแล้วจำนวน 7,670 ล้านบาท ทั้งนี้ ณ วันที่ 31 ธันวาคม 2547 บริษัทฯ
มีทุนจดทะเบียนจำนวน 8,000 ล้านบาทและชำระเต็มมูลค่าหุ้นแล้ว มีสินทรัพย์รวม 19,415
ล้านบาท หนี้สินรวม 6,423 ล้านบาท และส่วนของผู้ถือหุ้นรวม 12,992 ล้านบาท

ณ วันที่ 14 ธันวาคม 2547
ตลาดหลักทรัพย์แห่งประเทศไทยโดยคณะกรรมการตลาดหลักทรัพย์ได้สั่งให้รับหุ้นสามัญของบริษัทฯ
เป็นหลักทรัพย์จดทะเบียนในตลาดหลักทรัพย์ และเห็นควรกำหนดให้หุ้นสามัญของบริษัทฯ จำนวน
8,000,000,000 หุ้น มูลค่าที่ตราไว้หุ้นละ 1 บาท รวม 8,000 ล้านบาท
ทำการซื้อขายในตลาดหลักทรัพย์ได้
โดยจัดอยู่ในกลุ่มอุตสาหกรรมอสังหาริมทรัพย์และก่อสร้างหมวดธุรกิจวัสดุก่อสร้างและเครื่องตกแต่ง
และใช้ชื่อย่อในการซื้อขายหลักทรัพย์ว่า " TNX" ทั้งนี้กำหนดการซื้อขายตั้งแต่วันที่ 14 ธันวาคม
2547

บริษัทฯ
เป็นผู้ผลิตเหล็กกล้าไร้สนิมรีดเย็นรายเดียวในประเทศและเป็นผู้นำในตลาดเหล็กกล้าไร้สนิมรีดเย็นในภูมิภาคอาเซียน
โดยได้เริ่มดำเนินการผลิตตั้งแต่ปี 2536 บริษัทฯ
สามารถผลิตและจำหน่ายเหล็กกล้าไร้สนิมรีดเย็นหลักๆ 2 ชนิด ได้แก่
เหล็กกล้าไร้สนิมรีดเย็นชนิดออสเตนิติก (Cold-Rolled Austenitic Stainless Steel)
และเหล็กกล้าไร้สนิมรีดเย็นชนิดเฟอร์ริติก (Cold-Rolled Ferritic Stainless Steel)
โดยผลิตภัณฑ์ของบริษัทฯ เป็นเหล็กกล้าไร้สนิมรีดเย็นเกรดต่างๆ
ในรูปแบบแผ่นเหล็กกล้าไร้สนิมรีดเย็น และ ม้วนเหล็กกล้าไร้สนิมรีดเย็น
แตกต่างกันตามความต้องการของลูกค้า ซึ่งบริษัทฯ
สามารถเพิ่มยอดการจำหน่ายเหล็กกล้าไร้สนิมรีดเย็นอย่างต่อเนื่อง นอกจากนั้น บริษัทฯ
ยังสามารถขยายส่วนแบ่งการตลาดของตลาดเหล็กกล้าไร้สนิมรีดเย็นในประเทศและขยายยอดการส่งออกผลิตภัณฑ์มาโดยตลอด
โดยรายได้ของบริษัทฯ ในปี 2547 มียอดขาย 14,653 ล้านบาท

ในปัจจุบัน บริษัทฯ มีกำลังการผลิตเหล็กกล้าไร้สนิมรีดเย็นจำนวนประมาณ 200,000 ตันต่อปี
โดยโรงงานของบริษัทฯ
ตั้งอยู่ที่นิคมอุตสาหกรรมระยองอินดัสเตรียลปาร์คในเขตอุตสาหกรรมพื้นที่ชายฝั่งภาคตะวันออกไปทางทิศตะวันออกเฉียงใต้
ประมาณ 180 กิโลเมตร มีเนื้อที่รวม 128 ไร่ (205,000 ตารางเมตร)

งบการเงินสิ้นสุด ณ วันที่ 31 ธันวาคม 2547 บริษัทฯ มีผลการดำเนินงานเป็นที่น่าพึงพอใจโดยมียอดขาย 14,653 ล้านบาท มีกำไร 1,785 ล้านบาท ถือครองเงินสดสูงถึง 3,185 ล้านบาท และยังเป็นบริษัทฯที่ไม่มีเงินกู้ยืมที่มีดอกเบี้ยผูกพันใดๆอีกด้วย นอกจากนี้ บริษัทฯ สามารถสร้างผลประกอบการให้เติบโตถึง 20% เมื่อเทียบกับปี 2546 ซึ่งก่อให้เกิดผลประโยชน์ต่อประเทศชาติอย่างมาก จากผลประกอบการดังกล่าว บริษัทฯ มีมติให้จ่ายเงินปันผลประจำปี 2547 จำนวน 800 ล้านบาท หรือ หุ้นละ 0.10 บาท
6. โครงการในอนาคต ( Future plan)

6.  

บริษัทมีโครงการในการดำเนินการเพิ่มประสิทธิภาพกระบวนการผลิตตามโครงการ TPM Plus
ที่ได้ทำการศึกษาโดย McKinsey ซึ่งเป็นที่ปรึกษาของบริษัท นอกจากนี้
บริษัทยังได้มีการศึกษาและประเมินการในขั้นต้นถึงความเป็นไปได้และแนวทางของการเพิ่มกำลังการผลิตของโรงงานจากประมาณ
200,000 ตันต่อปี เป็น 300,000 ตันต่อปี อย่างไรก็ตาม
บริษัทยังไม่ได้มีการดำเนินการแต่อย่างใดในการเพิ่มกำลังการผลิตของบริษัทจากระดับปัจจุบัน
10. การควบคุมภายใน

การควบคุมภายใน คณะกรรมการบริษัทฯ มีความเห็นว่าการควบคุมภายใน ณ ปัจจุบันนี้
มีความเพียงพอ และเหมาะสม เนื่องจากมีกฎระเบียบข้อบังคับ
วิธีปฏิบัติอย่างชัดเจนในทุกหน่วยงานของบริษัทฯ และมีการบริหารงานอย่างโปร่งใส
ไม่มีพฤติกรรมที่ส่อไปในทางมิชอบ ความถูกต้องของบดุล งบกำไรขาดทุน และงบกระแสเงินสด
ได้รับการรับรองจากบริษัทตรวจสอบบัญชีชั้นนำ ซึ่งรับรองโดยตลาดหลักทรัพย์แห่งประเทศไทย
ส่วนการตรวจสอบการดูแลและกำกับกิจการที่ดี (Good Governance) และบรรษัทภิบาล
(Corporate Governance)
และการปฏิบัติตามระเบียบข้อบังคับและวิธีปฏิบัติงานได้รับการตรวจสอบจากคณะกรรมการตรวจสอบว่าโปร่งใสและการควบคุมดูแลสิ่งแวดล้อมอีกทั้งได้รับการรับรองมาตรฐานคุณภาพ
ISO 9002 และ ISO 9001 Version 2000 รวมทั้ง ISO 14001 จากสถาบัน BVQI
ที่มีชื่อเสียงจากกลุ่มประเทศยุโรปและอเมริกา
ส่วนที่ 3

การรับรองความถูกต้องของข้อมูล

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว

และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดใน
สายงานบัญชี ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี

ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน และ

กระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่าง

ถูกต้องครบถ้วนแล้ว รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี

และควบคุมดูแลให้มีการปฏิบัติตามระบบดังกล่าว และข้าพเจ้าได้แจ้งข้อมูลการประเมินระบบการ

ควบคุมภายใน ณ วันที่ 31 ธันวาคม 2547 ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรอง
ความถูกต้องที่เป็นชุดเดียวกัน ข้าพเจ้าได้มอบหมายให้ นายวัลลภ คุณานุกรกุล เป็นผู้ลงลายมือชื่อ

กำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายวัลลภ คุณานุกรกุล กำกับไว้

ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

  ชื่อ ตำแหน่ง ลายมือชื่อ

1.  นายวัลลภ คุณานุกรกุล กรรมการผู้รับมอบอำนาจ

2.  นางสมศรี เจิดอำไพ ผู้จัดการฝ่ายบัญชีและการเงิน

ชื่อ ตำแหน่ง ลายมือชื่อ

ผู้รับมอบอำนาจ นายวัลลภ คุณานุกรกุล กรรมการผู้รับมอบอำนาจ

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท ข้าพเจ้าไม่มีเหตุอันควรสงสัยว่าข้อมูลดังกล่าว
ไม่ถูกต้องครบถ้วน เป็นเท็จ ทำให้ผู้อื่นสำคัญผิด หรือขาดข้อมูลที่ควรต้องแจ้งในสาระสำคัญ

ในการนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรอง
ความถูกต้องที่เป็นชุดเดียวกัน ข้าพเจ้าได้มอบหมายให้ นายวัลลภ คุณานุกรกุล เป็นผู้ลงลายมือชื่อ

กำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายวัลลภ คุณานุกรกุล กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

  ชื่อ ตำแหน่ง ลายมือชื่อ

1.  นายประยุทธ มหากิจศิริ ประธานกรรมการ ..............................

2.  นางสุวิมล มหากิจศิริ รองประธานกรรมการ .............................

3.  นายจรินทร์ สวนแก้ว ประธานกรรมการตรวจสอบ ..............................

4.  ม.ร.ว.ปรียางค์ศรี วัฒนคุณ กรรมการตรวจสอบ ..............................

5.  นางสาวอุษณา มหากิจศิริ กรรมการ ..............................

6.  นางสาวอุษณีย์ มหากิจศิริ กรรมการ ..............................

7.  นายเฉลิมชัย มหากิจศิริ กรรมการ ..............................

8.  นายฌ็อง ปอล เทเวอแน็ง กรรมการ ..............................

9.  นายสมบัติ เมฆไพบูลย์วัฒนา¹ กรรมการ ..............................

10. นายเทอะซูโอะ อิโตะ¹ กรรมการ ..............................

11. นายวัลลภ คุณานุกรกุล กรรมการ ..............................

ผู้รับมอบอำนาจ นายวัลลภ คุณานุกรกุล กรรมการ ..............................

1- อยู่ต่างประเทศ
7. ข้อพิพาททางกฎหมาย

ณ วันที่ 31 มีนาคม พ.ศ. 2547 บริษัทฯไม่มีข้อพิพาททางกฎหมายใด ๆ
ที่บริษัทฯถูกบุคคลภายนอกฟ้องเป็นจำเลยหรือเป็นจำเลยร่วมกับบุคคลอื่น
ซึ่งอาจส่งผลกระทบด้านลบต่อสินทรัพย์ของบริษัทฯที่มีจำนวนสูงเกินกว่าร้อยละ 5 ของส่วนของผู้ถือหุ้น

อย่างไรก็ตามบริษัทฯมีสิทธิเรียกร้องอยู่จำนวนหนึ่งที่ยังไม่ได้รับชำระหนี้จากลูกหนี้ของบริษัทฯ
สิทธิเรียกร้องดังกล่าวประกอบด้วยหนี้ค่าสินค้าค้างชำระจากบริษัท ไทย-เยอรมัน โปรดักส์ จำกัด
(มหาชน) จำนวน 101,068,702.17 บาท
ซึ่งขณะนี้ลูกหนี้ดังกล่าวอยู่ในกระบวนการฟื้นฟูกิจการของสำนักฟื้นฟูกิจการ
โดยศาลล้มละลายกลางได้มีคำสั่งให้ฟื้นฟูกิจการเมื่อวันที่ 7 กันยายน พ.ศ. 2542 ทั้งนี้
บริษัทฯได้ยื่นขอรับชำระหนี้ทั้งหมดแล้ว และเมื่อวันที่ 18 พฤษภาคม พ.ศ. 2543
ศาลล้มละลายกลางได้มีคำสั่งเห็นชอบด้วยกับแผนฟื้นฟูกิจการของลูกหนี้
ซึ่งบริษัทฯถูกจัดชั้นเป็นเจ้าหนี้การค้าตามแผนและได้รับคำสั่งยืนยันจากเจ้าพนักงานพิทักษ์ทรัพย์ให้ได้รับชำระหนี้เป็นจำนวน
101,068,473.94 บาท บริษัทฯเริ่มได้รับชำระหนี้คืนตามแผนนับแต่เดือนธันวาคม พ.ศ. 2543
จนถึงปัจจุบันเป็นจำนวนร้อยละ 10 ของจำนวนหนี้ทั้งหมดของบริษัทฯ
สำหรับส่วนที่เหลือจะได้รับชำระหนี้คืนภายใน 5 ปี
นับแต่วันที่ศาลมีคำสั่งเห็นชอบด้วยแผนคือภายในวันที่ 18 พฤษภาคม พ.ศ. 2548

ต่อมาเมื่อวันที่ 2 เมษายน พ.ศ. 2547
ผู้บริหารแผนได้ยื่นคำร้องต่อเจ้าพนักงานพิทักษ์ทรัพย์เพื่อขอแก้ไขแผนฟื้นฟูกิจการ
โดยขยายระยะเวลาการชำระหนี้แก่บริษัทฯซึ่งเป็นเจ้าหนี้การค้า จากภายในระยะเวลา 5 ปี
เป็นภายในระยะเวลา 10 ปี นับแต่วันที่ศาลมีคำสั่งเห็นชอบด้วยแผน
ที่ประชุมเจ้าหนี้พิจารณาแล้วมีมติรับข้อเสนอขอแก้ไขเพิ่มเติมแผนฟื้นฟูกิจการตามที่ผู้บริหารแผนเสนอ
เมื่อวันที่ 21 พฤษภาคม พ.ศ. 2547
ขณะนี้ศาลล้มละลายกลางอยู่ในระหว่างการแจ้งให้เจ้าหนี้รับทราบ
4.  โครงสร้างเงินทุน

    1.  ทุนของบริษัท

        1.  ทุนจดทะเบียนและทุนที่ออกและเรียกชำระแล้ว ณ วันที่ 31 ธันวาคม 2547

            ทุนจดทะเบียน : 8,000,000,000 บาท ประกอบด้วยหุ้นสามัญจำนวน
            8,000,000,000 หุ้นมูลค่าที่ตราไว้หุ้นละ 1.00 บาท

            ทุนที่ออกและชำระแล้ว : 8,000,000,000 บาท ประกอบด้วยหุ้นสามัญจำนวน
            8,000,000,000 หุ้นมูลค่าที่ตราไว้หุ้นละ 1.00 บาท

    2.  ผู้ถือหุ้น

        รายชื่อกลุ่มผู้ถือหุ้นของบริษัทไทยน๊อคซ์ สเตนเลส จำกัด(มหาชน) 10 รายแรก ณ
        วันปิดสมุดทะเบียน 8 กุมภาพันธ์ 2548

+-------------------------------------------+---------------+---------+
| รายชื่อผู้ถือหุ้น                                | จำนวนที่ถือ (หุ้น) | ร้อยละ   |
+-------------------------------------------+---------------+---------+
| 1. บริษัท เลควูดแลนด์ จำกัด                    | 3,133,045,137 | 39.16   |
+-------------------------------------------+---------------+---------+
| 2. นายประยุทธ มหากิจศิริ                      | 1,936,197,707 | 24.20   |
+-------------------------------------------+---------------+---------+
| 3. UBS AG, London Branch-Asia Equity      | 176,867,900   | 2.21    |
+-------------------------------------------+---------------+---------+
| 4. บริษัท เลควูดคันทรี่คลับ จำกัด                 | 155,441,806   | 1.94    |
+-------------------------------------------+---------------+---------+
| 5. Morgan Stanley & Co International      | 121,856,100   | 1.52    |
| Limited                                   |               |         |
+-------------------------------------------+---------------+---------+
| 6. บริษัท ศูนย์รับฝากหลักทรัพย์ (ประเทศไทย)       | 107,589,600   | 1.34    |
| จำกัดเพื่อผู้ฝาก                               |               |         |
+-------------------------------------------+---------------+---------+
| 7. ธนาคาร กรุงศรีอยุธยา จำกัด (มหาชน)         | 100,000,000   | 1.25    |
+-------------------------------------------+---------------+---------+
| 8. Nippon Steel & Sumikin Stainless Steel | 89,834,402    | 1.12    |
| Corporation                               |               |         |
+-------------------------------------------+---------------+---------+
| 9. นางสาวอุษา แซ่ลือ                         | 72,188,250    | 0.90    |
+-------------------------------------------+---------------+---------+
| 10. บริษัท ไทยเอ็นวีดีอาร์ จำกัด                 | 70,509,100    | 0.88    |
+-------------------------------------------+---------------+---------+

3.  นโยบายการจ่ายเงินปันผล

บริษัทมีนโยบายจ่ายเงินปันผลในจำนวนไม่ต่ำกว่าร้อยละ 50
ของกำไรสุทธิหลังหักภาษีและเงินสะสมตามกฎหมายและเงินสะสมอื่น ๆ ตามที่บริษัทกำหนด
อย่างไรก็ดี การจ่ายเงินปันผลของบริษัทขึ้นอยู่กับแผนการลงทุน ความจำเป็นและความเหมาะสมอื่น
ๆ ในอนาคต
เอกสารแนบ 3

บุคคลอ้างอิงอื่น ๆ

นายทะเบียน

ศูนย์รับฝากหลักทรัพย์(ประเทศไทย) จำกัด

62 อาคารตลาดหลักทรัพย์แห่งประเทศไทย

ชั้น 4, 6-7 ถ. รัชดาภิเษก คลองเตย

กรุงเทพฯ 10110

โทร. 359 – 1200 –1

ผู้สอบบัญชี

นางสุดจิตร์ บุญประกอบ

ผู้สอบบัญชีรับอนุญาต ทะเบียนเลขที่ 2991

บริษัท เคพีเอ็มจี ภูมิไชย สอบบัญชี จำกัด

ชั้น 22 เอ็มไพร์ทาวเวอร์

195 ถนนสาธรใต้ แขวงยานนาวา

เขตสาธร กรุงเทพฯ 10120

โทร. 0-2677-2000

ที่ปรึกษากฎหมาย

ไม่มี

ที่ปรึกษาทางการเงิน

ไม่มี

ที่ปรึกษาหรือผู้จัดการภายใต้สัญญาการจัดการ

 ไม่มี

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2547

ค่าตอบแทนของผู้สอบบัญชี

1. ค่าตอบแทนจากการสอบบัญชี (audit fee)

บริษัทจ่ายค่าตอบแทนการสอบบัญชี ให้แก่สำนักงานสอบบัญชีที่ผู้สอบบัญชีสังกัด
และบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด ในรอบปีบัญชีที่
ผ่านมามีจำนวนเงินรวม 1,550,000 บาท
(รวมค่าธรรมเนียมวิชาชีพสำหรับการสอบทานงบการเงินระหว่างกาล 3 ไตรมาสของปี 2546
จำนวนเงิน 300,000 บาท เพื่อการเปรียบเทียบกับงบการเงินระหว่างกาลปี 2547
เนื่องจากบริษัทได้จดทะเบียนเป็นบริษัทในตลาดหลักทรัพย์ในปี 2547)

2. ค่าบริการอื่น (non-audit fee)

บริษัทจ่ายค่าตอบแทนงานบริการอื่นซึ่งได้แก่
การตรวจสอบตามวิธีการที่ตกลงร่วมกันและการให้บริการที่เกี่ยวข้องกับการประชุมกับฝ่ายบริหารของบริษัทและคณะกรรมการกำกับหลักทรัพย์และตลาดหลักทรัพย์
ให้แก่สำนักงานสอบบัญชีที่ผู้สอบบัญชีสังกัด
และบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมามีจำนวนเงินรวม
500,000 บาท

ข้อมูลข้างต้น

-   ถูกต้องครบถ้วนแล้ว ทั้งนี้ ข้าพเจ้าขอยืนยันว่าไม่มีข้อมูลการให้บริการอื่นที่บริษัทจ่ายให้ข้าพเจ้า
    สำนักงานสอบบัญชีที่ข้าพเจ้าสังกัด และบุคคลหรือกิจการที่เกี่ยวข้องกับข้าพเจ้า
    และสำนักงานสอบบัญชีที่ข้าพเจ้าสังกัด ที่ข้าพเจ้าทราบและไม่มีการเปิดเผยไว้ข้างต้น

-   ไม่ถูกต้อง ไม่ครบถ้วน กล่าวคือ

  เมื่อปรับปรุงข้อมูลข้างต้น (ถ้ามี) แล้ว
  ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทจ่ายให้ข้าพเจ้า
  สำนักงานสอบบัญชีที่ข้าพเจ้าสังกัด
  และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีดังกล่าว ที่ถูกต้องครบถ้วน

ลงชื่อ

(นางสุดจิตร์ บุญประกอบ)

สังกัด บริษัท เคพีเอ็มจี ภูมิไชย สอบบัญชี จำกัด

ผู้สอบบัญชีของ บริษัท ไทยน๊อคซ์ สเตนเลส จำกัด(มหาชน)
4. การวิจัยและพัฒนา

ในอดีตที่ผ่านมา บริษัทฯได้รับการสนับสนุนด้านเทคโนโลยีต่างๆ จากกลุ่มอาร์ซิลอร์
ซึ่งเคยเป็นผู้ถือหุ้นใหญ่ของบริษัทฯ
โดยบริษัทฯได้รับการถ่ายทอดความรู้และความชำนาญในการผลิตเหล็กกล้าไร้สนิมรีดเย็นมาเป็นเวลากว่า
10 ปี ดังนั้น
ผู้บริหารและพนักงานของบริษัทฯจึงมีประสบการณ์อย่างมากในการผลิตเหล็กกล้าไร้สนิมรีดเย็น

บริษัทฯได้ให้ความสำคัญกับการวิจัยและพัฒนาในส่วนของบริษัทฯเอง
โดยบริษัทฯได้มุ่งเน้นการวิจัยและพัฒนาทั้งในด้านของการเพิ่มประสิทธิภาพของกระบวนการผลิตเพื่อลดต้นทุน
และแนวทางต่างๆ เพื่อส่งเสริมการจำหน่ายเหล็กกล้าไร้สนิมรีดเย็น

ผู้บริหารของบริษัทฯได้เล็งเห็นถึงความสำคัญของคุณภาพผลิตภัณฑ์จึงได้จัดตั้งฝ่ายโลหะวิทยาในปี
2544 โดยได้ดำเนินการรวมงานในส่วนต่างๆ
ที่มีความเกี่ยวข้องกับคุณภาพของสินค้าเข้าเป็นหน่วยงานเดียวกัน
อีกทั้งได้ดำเนินการก่อสร้างอาคารศูนย์วิจัยพัฒนาแล้วเสร็จและเริ่มปฏิบัติการได้ในเดือนเมษายน
2546 ซึ่ง ณ ปัจจุบัน ฝ่ายโลหวิทยามีพนักงานจำนวน 57 คน และประกอบด้วย 4 แผนกได้แก่

1.  แผนกห้องปฏิบัติการและกระบวนการผลิต

แผนกห้องปฏิบัติการและกระบวนการผลิต
เป็นหน่วยงานที่รับผิดชอบในการวิจัยและพัฒนากระบวนการในการผลิตเพื่อพัฒนาให้กระบวนการผลิตมีประสิทธิภาพสูงสุด
โดยหน่วยงานดังกล่าวควบคุม (monitor) และให้ผลตอบรับ (feedback) กับฝ่ายโรงงาน

4.2 แผนกควบคุมคุณภาพ

แผนกควบคุมคุณภาพ รับผิดชอบในการตรวจสอบคุณภาพของวัตถุดิบและสินค้า
ตลอดจนการตรวจสอบและควบคุมคุณภาพของสินค้าที่กำลังอยู่ในกระบวนการผลิตของบริษัทฯ ทั้งนี้
เพื่อให้บริษัทฯสามารถรักษาคุณภาพได้สูงสุด

4.3 แผนกบริการทางเทคนิคและพัฒนาสินค้า

แผนกบริการทางเทคนิคและพัฒนาสินค้า เป็นหน่วยงานที่ดำเนินการร่วมกับฝ่ายการขาย
เพื่อมุ่งเน้นในการพัฒนาการให้บริการลูกค้าเพื่อให้เกิดความพึงพอใจสูงสุด เช่น
การตรวจรับสินค้าที่ลูกค้าส่งคืน (claim) โดยหน่วยงานนี้จะดำเนินการตรวจสอบทางเทคนิค
(technical judgement) ว่าสินค้าที่ลูกค้าส่งคืนไม่ตรงตามความต้องการของลูกค้าจริงหรือไม่

4.  ศูนย์วิจัยไทยน๊อคซ์ (Thainox Research Center : TRC)

ศูนย์วิจัยไทยน๊อคซ์เป็นหน่วยงานที่มุ่งเน้นในการวิจัยและพัฒนาคุณภาพของสินค้าของบริษัทฯ
โดยการวิจัยและพัฒนามีวัตถุประสงค์ที่จะศึกษากระบวนการต่างๆ เช่น ปัญหาของการผลิตสินค้า
ปัญหาของการคืนสินค้าจากลูกค้า (claim) ปัญหาของคุณภาพน้ำเสีย คุณภาพของวัตถุดิบ
และสนับสนุนการวิจัยและพัฒนากระบวนการผลิตเพื่อเพิ่มประสิทธิภาพและลดต้นทุน เป็นต้น
โดยการศึกษาส่วนใหญ่จะมุ่งเน้นไปในการศึกษาในเชิงลึกร่วมกับฝ่ายโรงงาน

นอกเหนือจากการค้นคว้าและวิจัยของบริษัทฯเองแล้ว
บริษัทฯยังมีการร่วมมือค้นคว้าและวิจัยกับมหาวิทยาลัย
และสถาบันการศึกษาที่มีชื่อเสียงทั้งในประเทศและต่างประเทศ
นอกจากนื้ทางบริษัทฯยังให้การสนับสนุนการค้นคว้าเกี่ยวกับผลิตภัณฑ์เหล็กกล้าไร้สนิมรีดเย็นหลายโครงการในประเทศไทยเพื่อสนับสนุนการค้นคว้าในระดับอุดมศึกษา
โดยโครงการที่บริษัทฯให้การสนับสนุนได้แก่ รางวัลไทยน๊อคซ์ เมทัลเลอยีอวอร์ด (Thainox
Metalllurgy Award)
เพื่อสนับสนุนและกระตุ้นให้นักวิทยาศาสตร์และนักโลหะวิทยาในระดับมหาวิทยาลัยได้ทำงานวิจัยและเผยแพร่ผลงานวิจัยในสาขานี้ออกสู่สาธารณชนมากขึ้น
และรางวัล Thainox Design Award
ซึ่งเป็นรางวัลเพื่อที่จะส่งเสริมการใช้เหล็กกล้าไร้สนิมรีดเย็นในงานสถาปัตยกรรมและการก่อสร้างต่างๆ
เพื่อที่จะส่งเสริมภาพพจน์ของเหล็กกล้าไร้สนิมรีดเย็นในฐานะวัสดุสำหรับการตกแต่งสมัยใหม่